projecte-aina/catalan_government_crawling huggingface dataset:
De conformitat amb el que estableix l'article 1.1 de la Llei 10/1994, d'11 de juliol, la policia de la Generalitat conserva la denominació històrica de cos de mossos d'esquadra.
Aquesta previsió ja era recollida a la Llei 19/1983, de 14 de juliol, per la qual es va crear la policia autonòmica de la Generalitat de Catalunya, segons la qual el cos de mossos d'esquadra constituïa el nucli inicial de la policia de la Generalitat.
Existeix un vincle de continuïtat de la policia de la Generalitat amb l'esmentat cos que fou la primera força de policia professional a Catalunya com a cos creat per garantir la seguretat interna, del qual es té la primera referència normativa quan a l'abril de 1719 es van fundar les primeres "Esquadres".
Després de segles d'història, amb el retorn de la democràcia i la reinstauració de la Generalitat, es va encetar el procés de desplegament de la policia de la Generalitat-mossos d'esquadra a Catalunya.
En el marc d'aquest procés, per Decret 96/1997, de 15 d'abril, es va declarar Dia dels Mossos d'Esquadra el vint-i-dos d'abril, atès que en aquesta data el Govern de la Generalitat, mitjançant el Decret 93/1982, va acceptar la transferència de la Secció de Mossos d'Esquadra de Barcelona a la Generalitat de Catalunya.
Desplegada la policia de la Generalitat-mossos d'esquadra en la major part de Catalunya, i una vegada endegada la fase final del procés de desplegament i consolidació de la policia pròpia de Catalunya, es considera adient que l'esmentada celebració del vint-i-dos d'abril, que ha de servir per consolidar la imatge del cos, sigui denominada Dia de les Esquadres, com a denominació que potencia el caràcter històric del cos i d'aquelles primeres esquadres creades al segle XVIII, i que contribueix a la consideració del cos de mossos d'esquadra com a policia arrelada a la cultura i al poble de Catalunya.
Per tot el que s'ha exposat, d'acord amb la disposició final de la Llei 10/1994, d'11 de juliol, de la policia de la Generalitat-mossos d'esquadra, a proposta de la consellera d'Interior i d'acord amb el Govern,
Es declara Dia de les Esquadres el vint-i-dos d'abril.
Resta derogat el Decret 96/1997, de 15 d'abril, pel qual es declara Dia dels Mossos d'Esquadra el vint-i-dos d'abril.
Mitjançant el Decret 94/2003, d'1 d'abril, es va introduir un nou element identificatiu en la uniformitat de la policia de la Generalitat-mossos d'esquadra consistent en una veta adherent, en la qual ha de constar el número d'identitat professional del funcionari o la funcionària.
La incorporació a la uniformitat de la policia de la Generalitat-mossos d'esquadra de peces que no en formaven part en el moment de la promulgació del decret esmentat, comporta l'aprovació d'un nou decret per tal de fer extensiva la utilització de la veta adherent a les peces que es porten posades a la part superior del cos, amb l'excepció de les que formen part de l'uniforme de gala.
Es vol aprofundir, d'aquesta manera, en la voluntat de facilitar als ciutadans i les ciutadanes l'exercici del dret a poder identificar en tot moment els/les policies.
En compliment del que disposa l'article 53.e) de la Llei 10/1994, d'11 de juliol, de la policia de la Generalitat-mossos d'esquadra, el Consell de la Policia-Mossos d'Esquadra ha emès l'informe corresponent.
En conseqüència, en ús de les competències que atribueix la disposició final de la Llei 10/1994, d'11 de juliol, de la policia de la Generalitat-mossos d'esquadra; de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; d'acord amb el dictamen de la Comissió Jurídica Assessora, a proposta del conseller d'Interior, Relacions Institucionals i Participació, i d'acord amb el Govern,
Article únic.1 Les peces visibles dels uniformes de la policia de la Generalitat-mossos d'esquadra, que portin posades a la part superior del cos els funcionaris i les funcionàries, han de tenir incorporada, a la part davantera superior dreta, una veta adherent de color blau marí de 2 cm d'ample i 5 cm de llarg, en la qual ha de constar el número d'identitat professional..2 S'exceptuen de la previsió formulada a l'apartat anterior les peces de l'uniforme de gala.
Es deroga el Decret 94/2003, d'1 d'abril, pel qual s'introdueix un nou element d'identificació en determinades peces dels uniformes de la policia de la Generalitat-mossos d'esquadra.
Aquest Decret entrarà en vigor l'endemà de la seva publicació en el Diari Oficial de la Generalitat de Catalunya i la previsió que hi conté haurà de fer-se efectiva en el termini de sis mesos des de la seva entrada en vigor.
Relacions Institucionals i Participació
Principis que regeixen la provisió de llocs de treball
Provisió de llocs de treball mitjançant concurs, concurs oposició i lliure designació.
Requisits i condicions de participació
Convocatòries de concurs i concurs oposició.
Requisits de les convocatòries.
Comissions de valoració per als sistemes de concurs i concurs oposició
Manteniment del lloc de treball
Cessament en el lloc de treball
Canvis d'adscripció de llocs de treball
Provisió definitiva dels llocs de treball de segona activitat.
La Llei 4/1997, de 20 de maig, de protecció civil de Catalunya, va crear el gravamen sobre els elements patrimonials afectes a activitats de les quals pugui derivar l'activació de plans de protecció civil i que estiguin situats al territori de Catalunya.
El desenvolupament reglamentari de la Llei, de conformitat amb el en que disposa l'article 63, pel que fa a la gestió i liquidació del gravamen, s'ha efectuat mitjançant el Decret 160/1998, de 23 de juny, l'article 3 del qual disposa que el model d'autoliquidació del tribut ha de ser aprovat per ordre del conseller d'Economia i Finances.
Mitjançant l'Ordre de 21 de juliol de 1998, es va aprovar i fer públic el model d'autoliquidació del gravamen.
Arran de les modificacions efectuades en la normativa específica relatives a la prevenció d'accidents majors en determinades activitats industrials, va ser necessari, per una part, modificar la Llei 4/1997, de 20 de maig, i, per una altra, adaptar el model 900 quant als fulls de dades corresponents a les instal·lacions industrials i magatzems de substàncies perilloses, adaptació que es va portar a terme mitjançant l'aprovació d'un nou model per l'Ordre de 15 de desembre de 2000.
Per la seva part, l'article 26 de la Llei 46/1998, de 17 de desembre, d'introducció a l'euro, estableix que a partir de l'1 de gener de l'any 2002, els instruments jurídics que mantinguin exclusivament l'expressió de la unitat de compte pesseta s'entendran automàticament expressats en la unitat de compte euro, mitjançant l'aplicació a l'import monetari corresponent del tipus de conversió adoptat pel Consell de la Comunitat Europea i, si és el cas, l'aplicació del règim d'arrodoniment que estableix l'article 11 de l'esmentada Llei.
Aquest precepte, modificat per la Llei 9/2001, de 4 de juny, estableix els criteris d'arrodoniment per a la conversió a euros dels imports monetaris expressats en pessetes corresponents a sancions pecuniàries, tributs, preus, tarifes i altres quantitats.
Cal, doncs, aprovar el nou model de gravamen de protecció civil amb els imports expressats en euros.
S'aprova i es fa públic el model d'autoliquidació mitjançant el qual els subjectes passius han de determinar el deute tributari del gravamen creat per la Llei 4/1997, de 20 de maig, de protecció civil de Catalunya, el qual figura com annex d'aquesta Ordre.
Queda derogada l'Ordre del conseller d'Economia i Finances de 15 de desembre de 2000.
Aquesta Ordre entra en vigor el mateix dia de la seva publicació al Diari Oficial de la Generalitat de Catalunya.
Barcelona, 22 de febrer de 2002
Model d'autoliquidació del gravamen creat per la Llei 4/1997, de 20 de maig, de protecció civil de Catalunya
(Vegeu annex en el document PDF)
El desenvolupament reglamentari de la Llei, de conformitat amb el que disposa
el seu article 63, en allò referent a la gestió i
liquidació del gravamen, ha estat efectuat mitjançant el Decret
160/1998, de 23 de juny, l'article 3 del qual disposa que el model
d'autoliquidació del tribut ha d'ésser aprovat per ordre del
conseller d'Economia i Finances.
S'aprova i es fa públic el model d'autoliquidació
mitjançant el qual els subjectes passius han de determinar el deute
tributari del gravamen creat per la Llei 4/1997, de 20 de maig, de
protecció civil de Catalunya, el qual figura com a annex a aquesta
Aquesta Ordre entrarà en vigor l'endemà de la seva
publicació al Diari Oficial de la Generalitat de Catalunya.
Barcelona, 21 de juliol de 1998
(Model autoliquidació del gravamen de protecció civil)
L'article 18.1 de la Llei 4/1997, de 20 de maig, de protecció civil de Catalunya, preveu que els plans especials estableixen les emergències generades per riscos concrets la naturalesa dels quals requereix uns mètodes tècnics i científics adequats per avaluar-los i tractar-los; l'apartat 2 d'aquest precepte afegeix que són objecte de plans especials, en els àmbits territorials que ho requereixin, les emergències produïdes per riscs d'inundacions, sísmics, químics, de transport de mercaderies perilloses, d'incendis forestals i volcànics i els altres que determini el Govern, com en aquest cas, riscos d'emergències radiològiques.
Així mateix, l'apartat 3 d'aquest article disposa que l'aprovació de l'esmentat pla especial correspon al Govern, d'acord amb els requisits que estableix la legislació vigent, i amb l'informe favorable de la Comissió de Protecció Civil de Catalunya.
Per altra banda, el Pla de protecció civil de Catalunya (PROCICAT), aprovat pel Decret 161/1995, de 16 de maig, és una eina bàsica en la gestió d'emergències de la protecció civil a Catalunya.
Com a pla territorial recull la previsió de resposta a les emergències produïdes per a tots els riscos no contemplats als plans d'emergència especials elaborats per la Generalitat de Catalunya.
Per contra, els plans especials són els que organitza la protecció civil enfront d'un risc concret; per tant, es fan per a un àmbit i un risc concrets.
Així, el Pla especial per a emergències radiològiques de Catalunya (RADCAT) constitueix un pla especial orgànic i funcional per fer front a totes aquelles emergències degudes a la presencia de materials radioactius.
El Pla RADCAT ha d'establir l'estructura de resposta, l'operativa i els procediments necessaris per gestionar qualsevol emergència associada a la presencia de materials radioactius, amb la finalitat de garantir la seguretat de les persones i la protecció dels béns i el medi ambient.
D'acord amb l'informe favorable de la Comissió de Protecció Civil de Catalunya de 16 de juny de 2010, tal com preveu l'article 46 de la Llei 4/1997, de 20 de maig, esmentada;
Vist el que disposen els articles 42.2.a) i 43.2.a) de la Llei 4/1997, de 20 de maig, de protecció civil de Catalunya;
Per tot això, a proposta del conseller d'Interior, Relacions Institucionals i Participació, el Govern
—1 Aprovar el Pla especial per a emergències radiològiques de Catalunya (RADCAT).
—2 Publicar aquest Acord en el Diari Oficial de la Generalitat de Catalunya, tret del seu document annex i la cartografia, que es pot consultar a través de la pàgina web del Departament següent:
http://www20.gencat.cat/portal/site/interior/menuitem > Àrees d'actuació > Protecció Civil > Plans de Protecció Civil > Plans de Protecció Civil a Catalunya > Especials > Pla RADCAT.
Barcelona, 28 de setembre de 2010
L'article 1 de la Llei 26/2009, de 23 de desembre, de mesures fiscals, financeres i administratives, ha modificat la redacció dels articles 58 i següents de la Llei 4/1997, de 20 de maig, de protecció civil de Catalunya, que regulen el gravamen de protecció civil com un tribut afecte al finançament de les activitats de prevenció previstes a la normativa.
La modificació introduïda per la Llei 26/2009 suposa, entre d'altres aspectes, un nou règim de tributació en aquest gravamen, atès que es modifica, per una banda, l'aplicació dels límits de tributació en funció del volum de facturació, límits que són d'aplicació a les activitats no sotmeses a plans especials de protecció civil; i, per altra banda, es modifica substancialment la tributació dels aeroports i aeròdroms, atès que varien els paràmetres de càlcul de l'impost, així com la regulació de la seva meritació, que passa de ser anual a trimestral.
Com a conseqüència d'aquestes modificacions normatives, es fa palesa la necessitat d'adaptar el model d'autoliquidació vigent del gravamen de protecció civil, a fi de recollir aquestes modificacions normatives degudament.
1.1 S'aprova el model d'autoliquidació número 900, del gravamen de protecció civil, que figura en l'annex d'aquesta Ordre.
1.2 El model 900 consta de tres fulls, el primer amb quatre exemplars (un per a l'Administració, un per a la persona interessada, un per a la Direcció General de Protecció Civil i un per a l'entitat col·laboradora), i el segon i tercer fulls amb tres exemplars cada un (un per a l'Administració, un per a la persona interessada i un per a la Direcció General de Protecció Civil).
2.1 El model 900 s'utilitza per realitzar l'autoliquidació del gravamen de protecció civil en relació amb tots els fets imposables subjectes a l'impost.
2.2 L'ingrés que es derivi de les autoliquidacions confeccionades mitjançant el model 900 es pot realitzar al servei de caixa de les delegacions territorials de l'Agència Tributària de Catalunya o a les entitats col·laboradores habilitades a l'efecte.
2.3 La presentació de les autoliquidacions practicades amb el model 900 s'ha de realitzar a la delegació territorial de l'Agència Tributària de Catalunya competent.
Queda derogada l'Ordre ECF/43/2006, de 20 de febrer, per la qual s'aprova el model 900 del gravamen de protecció civil.
El model d'autoliquidació aprovat en aquesta Ordre és d'aplicació als fets imposables subjectes al gravamen de protecció civil que es meritin a partir de l'1 de gener de 2010.
El gravamen es merita el 31 de desembre de cada any natural en el qual s'han fet les activitats de risc que en determinen l'exigència.
El gravamen es merita el 31 de desembre de cada any natural en el qual s'han fet les activitats de risc que en determinen l'exigència, llevat del cas de l'apartat tercer de l'article 59.1, relatiu als aeroports i aeròdroms, en què el gravamen es merita el darrer dia de cada trimestre natural.
Amb la finalitat exclusiva de contribuir a finançar les activitats de previsió, prevenció, planificació, intervenció, informació i formació a què es refereixen les seccions d'aquest capítol, s'estableix, en els termes continguts en els articles d'aquesta secció, un gravamen sobre els elements patrimonials afectes a les activitats de les quals pugui derivar l'activació de plans de protecció civil i que estiguin situats en el territori de Catalunya.
El producte de la recaptació del gravamen s'ha de destinar íntegrament a finançar les activitats de previsió, prevenció, planificació, intervenció, informació i formació en matèria de protecció civil, i s'ha d'adjudicar a les administracions que, segons aquesta llei, són competents en la matèria, d'acord amb un pla aprovat pel Govern.
Fins al 31 de desembre de 2008 es poden fer convocatòries específiques d'accés a les categories de caporal o caporala, de sergent o sergenta, de sotsinspector o sotsinspectora i d'inspector o inspectora pel sistema de concurs oposició, per als funcionaris de les Forces i Cossos de Seguretat de l'Estat que prestin serveis en l'àmbit territorial de Catalunya, que tinguin com a mínim la categoria equivalent i la titulació adequada, i que superin un curs específic impartit per l'Escola de Policia de Catalunya i, si escau, un període de pràctiques, d'acord amb el que estableixi la convocatòria corresponent.
En finalitzar aquest període, el nombre de places que s'hagin cobert per aquest sistema no pot ésser superior al quinze per cent de la plantilla en cada categoria.
Jornada de treball anual i condicions generals dels horaris
Treball en període nocturn i diürn
Festes oficials i festes locals
Modificació de la distribució de la jornada diària de treball
Compensació per perllongament de la jornada
Compensació per treball en dies festius
Compensació per situació de disponibilitat
Gaudiment dels dies lliures de servei
REGLAMENT de règim disciplinari del cos de policia de la Generalitat-mossos d'esquadra
Títol 1 - Disposició Transitòria
Altres tipus de responsabilitat
Situació administrativa de les persones responsables
Responsabilitat per inducció i encobriment
Del trasllat de lloc de treball
Deducció proporcional de retribucions
Extinció de la responsabilitat disciplinària
Apreciació de responsabilitat penal
Informe del Consell de la Policia-Mossos d'Esquadra
Nomenament d'instructor i secretari
Adscripció a altre lloc de treball
Inexistència de responsabilitat disciplinària
Incoació de procediment ordinari
Òrgans competents i execució de la sanció
El transport públic de viatgers esdevé un servei fonamental per garantir el dret a la mobilitat dels ciutadans.
El sosteniment econòmic d'aquest servei públic requereix la participació de les persones usuàries, mitjançant el pagament d'un bitllet per un import proporcional a les característiques del transport efectuat.
L'incompliment d'aquesta obligació per part de les persones usuàries del servei comporta, encara que a una escala que pot semblar menor, la vulneració dels principis d'igualtat i de participació dels ciutadans en el manteniment de les despeses públiques.
Per tal de lluitar contra aquestes conductes fraudulentes, la Llei 7/2004, de 16 de juliol, de mesures fiscals i administratives, modificada per la Llei 26/2009, de 23 de desembre, de mesures fiscals, financeres i administratives, va establir unes mesures aplicables per l'ús indegut del servei de transport públic de viatgers, entre les quals es troba el pagament d'una percepció mínima de 50 euros per part d'aquelles persones usuàries que viatgin sense bitllet o amb un títol de transport no validat o no vàlid per a les característiques del trajecte o de la persona usuària.
Atès el temps transcorregut des de la determinació de la quantia de la percepció mínima, i molt especialment, amb l'objectiu de reforçar el seu caràcter dissuasori, es considera oportuna la seva actualització fixant-la en un import de 100 euros.
Vista la disposició addicional primera de la Llei 26/2009, de 23 de desembre, de mesures fiscals i administratives, modificada per la Llei 26/2009, de 23 de desembre, de mesures fiscals, financeres i administratives, que faculta el conseller de Territori i Sostenibilitat per actualitzar mitjançant resolució la quantia de la percepció mínima,
Actualitzar la quantia de la percepció mínima aplicable a les persones usuàries del servei de transport públic de viatgers que viatgin sense bitllet o amb un títol de transport no validat o no vàlid per a les característiques del trajecte o de la persona usuària, fixant-la en un import de 100 euros.
Aquest import és aplicable a partir de l'1 de febrer de 2012.
Barcelona, 21 de desembre de 2011
El Tribunal Constitucional, per provisió d'11 de novembre actual, ha admès a tràmit el conflicte en defensa de l'autonomia local núm. 3540-2003, promogut pels Ajuntaments de Castelldefels, Cornellà de Llobregat, Cava i Santa Coloma de Gramenet, representats pel Procurador senyor Argimiro Vázquez Guillén; Barcelona, representat pel Procurador senyor Juan Ignacio Avila del Hierro; l'Hospitalet de Llobregat, representat per la Procuradora senyora Eulalia Sanz Capillejo; San Adrià de Besòs, representat pel Procurador senyor Juan Ignacio Valverde Cánovas; San Boi de Llobregat, representat pel Procurador senyor Francisco Velasco Muñoz Cuéllar; San Feliu de Llobregat, representat pel Procurador senyor Juan Antonio San Miguel y Orueta; San Just Desvern, representat pel Procurador senyor Eduardo Morales Price; i Viladecans, representat pel Procurador senyor José Manuel Dorremochea Aramburu, en relació amb l'article 79 de la Llei del Parlament de Catalunya 31/2002, de 30 de desembre, de Mesures Fiscals i Administratives.
El secretari de Justícia, signatura il·legible
En el termini màxim de sis mesos a comptar de l'endemà de la publicació d'aquesta Llei en el Diari Oficial de la Generalitat de Catalunya (DOGC), el Govern ha d'aprovar mitjançant decret els estatuts de l'Agència Catalana de Cooperació al Desenvolupament, amb la deliberació i el dictamen previs dels òrgans consultius establerts per la Llei 26/2001, del 31 de desembre, de cooperació al desenvolupament.
L'Institut Català d'Avaluacions Mèdiques entra en funcionament en el moment de l'entrada en vigor del decret de desenvolupament, a què fa referència la secció quarta del capítol II del títol II d'aquesta Llei.
El Govern de la Generalitat ha d'elaborar, en el termini màxim de sis mesos, el decret de desplegament de l'Institut Català d'Avaluacions Mèdiques.
Es faculta el Govern per a dur a terme la regularització del règim de vinculació del personal que passi a prestar serveis a l'Institut Català d'Avaluacions Mèdiques, d'acord amb el que estableix l'apartat 1 de l'article 44.
Les entitats mutuals a què es refereix la Llei 28/1991, del 13 de desembre, de mutualitats de previsió social, que, en la data d'entrada en vigor de la present Llei, hagin optat pel règim d'assemblea de compromissaris, d'acord amb el que estableix l'article 24.3 de la dita Llei, han de fer un nou sorteig per al nomenament de compromissaris en el termini màxim de tres mesos, a comptar des de l'entrada en vigor d'aquesta Llei, sempre que tots o una part dels compromissaris actuals faci quatre o més anys que exerceixen llur càrrec, als efectes que l'assemblea així elegida aprovi els estatuts que han d'ésser elaborats d'acord amb la nova normativa que dicti el Parlament, en compliment del que estableix la disposició final quarta de la Llei 21/2001.
Aquest termini de tres mesos pot ésser prorrogat, a sol·licitud de l'entitat, pel Departament d'Economia i Finances per un altre període màxim de tres mesos.
Els representants de la Generalitat en els òrgans de decisió dels consorcis, les fundacions i altres entitats de qualsevol forma jurídica admesa en dret en què participa la Generalitat, als quals pertoqui d'aprovar les operacions d'endeutament o d'aval per un import superior al 50% del fons patrimonial o dels recursos propis de l'entitat en qüestió o per un import que sobrepassi la participació de la Generalitat, han de sol·licitar, per mitjà del conseller o consellera respectiu, l'autorització prèvia corresponent del Govern.
Si es tracta d'operacions d'endeutament o d'aval d'un import inferior, els representants de la Generalitat han de sol·licitar l'autorització prèvia al Departament d'Economia i Finances.
Els representants de la Generalitat en els òrgans de decisió dels consorcis, les fundacions i altres entitats de qualsevol forma jurídica admesa en dret en què participa la Generalitat, als quals pertoqui d'aprovar o simplement votar l'adquisició onerosa o gratuïta o l'alienació de títols representatius del capital d'una altra societat, han de sol·licitar, amb anterioritat a l'atorgament de llur aprovació o vot, l'autorització del Govern, que, si s'escau, ha d'ésser adoptada a proposta conjunta del conseller o consellera d'Economia i Finances i del conseller o consellera competent per raó de la matèria.
També han de sol·licitar l'autorització del Govern quan hagin d'aprovar o votar la disminució del capital social de la societat participada majoritàriament directament o indirectament.
Es modifica l'apartat 3 de la disposició addicional segona de la Llei 17/1990, que resta redactat de la manera següent:
L'Entitat Autònoma Museus d'Arqueologia, adscrita al Departament de Cultura, té per objecte la gestió del Museu d'Arqueologia de Catalunya i del Museu Arqueològic de Tarragona."